Source: https://www.riigiteataja.ee/akt/408102016015
Timestamp: 2019-11-15 11:37:59+00:00
Document Index: 628875

Matched Legal Cases: ['§ 1', '§ 2', '§ 4', '§ 5', '§ 6', '§ 22', '§ 63', '§ 1', '§ 2', '§ 10', '§ 4', '§ 5']

Rakvere Linnavalitsuse palgajuhend – Riigi Teataja
Rakvere Linnavalitsuse palgajuhend
Rakvere Linnavalitsuse palgajuhend - sisukord
§ 1 Palgajuhendi reguleerimisala ja mõisted
§ 2 Põhipalga määramine
§ 4 Puuduva teenistuja ülesannete täitmise eest lisatasu määramine
§ 5 Palga maksmise aeg ja viis
RT IV, 08.10.2016, 15
RT IV, 29.03.2013, 35
29.10.2014 RT IV, 13.11.2014, 2 01.01.2015
28.09.2016 RT IV, 08.10.2016, 2 01.01.2017
Määrus kehtestatakse Kohaliku omavalitsuse korralduse seaduse § 6 lõike 3 punkti 2, § 22 lõike 1 punkti 36 ning Avaliku teenistuse seaduse § 63 alusel.
§ 1. Palgajuhendi reguleerimisala ja mõisted
(1) Rakvere Linnavalitsuse palgajuhendiga (edaspidi palgajuhend) määratakse kindlaks teenistujatele põhipalga, muutuvpalga ja muude lisatasude maksmise tingimused ja kord ning palga maksmise aeg ja viis.
(2) Palgajuhendis kasutatakse mõisteid järgmises tähenduses:
1) teenistuja - Rakvere Linnavalitsuse teenistujate koosseisus ettenähtud ametikohale nimetatud ametnik või töökohale võetud töötaja, kui käesolevas palgajuhendis pole sätestatud teisiti;
2) põhipalk – ametniku põhipalk ja töötaja töötasu, kui käesolevas palgajuhendis pole sätestatud teisiti;
3) palk – teenistuja põhipalk koos muutuvpalga ja muude lisatasudega;
4) teenistusülesanded – ametijuhendis sätestatud ametniku ametiülesanded ja töötaja tööülesanded.
§ 2. Põhipalga määramine
(1) Ametniku põhipalk on tema ametikohale ja töötaja töötasu on tema töökohale vastava palgaastme koefitsiendi korrutamisel Vabariigi Valitususe kehtestatud töötasu alammääraga saadav summa.
(2) Ametniku põhipalk määratakse linnapea käskkirjaga.
(3) Töötaja töötasu lepitakse kokku töölepingus. Töötaja tulemuspalk, preemia, lisatasud ja asendustasu võidakse määrata linnapea käskkirjaga.
(4) Linnavalitsuse teenistuskohad on jaotatud järgmistesse teenistusgruppidesse:
1) nooremspetsialistid;
2) spetsialistid;
3) peaspetsialistid;
4) juhid ja juhtivspetsialistid.
(5) Igale teenistusgrupile vastab palgaastmete vahemik:
1) nooremspetsialistid 1-6;
2) spetsialistid – 6-12;
3) peaspetsialistid – 9-16;
4) juhid ja juhtivspetsialistid – 16-24.
[RT IV, 08.10.2016, 2 - jõust. 01.01.2017]
(6) Linnavalitsuse teenistuskoha palgaastme määrab Rakvere linnavalitsus . Palgaastme määramise aluseks on teenistuskohtade hindamine, mille viib läbi linnapea moodustatud komisjon.
(7) Rakvere linnavolikogu kantselei teenistujatele otsustab palgaastme, preemia, lisatasude ja muude palgajuhendis sätestatud tasude maksmise linnavolikogu esimees.
(8) Palgaastmed ja neile vastavad koefitsendid on järgmised:
Aste Koef Aste Koef Aste Koef Aste Koef
1 1 7 1,95 13 2,73 19 4,1
2 1,16 8 2,08 14 2,92 20 4,49
3 1,39 9 2,19 15 3,09 21 4,94
4 1,64 10 2,31 16 3,28 22 5,43
5 1,79 11 2,44 17 3,46 23 5,91
6 1,87 12 2,58 18 3,84 24 6,69
Veaparandus - Parandatud tabelis astme 2 koefitsient „1,6“ koefitsiendiga „1,16“ Riigi Teataja seaduse § 10 lg 4 alusel.
(9) Katseajal määratakse teenistujale tema teenistuskohale vastavast põhipalgast 10% madalam põhipalk.
3) preemia.
(2) Tulemuspalka võib teenistujale maksta silmapaistvate tulemuste eest seatud eesmärkide saavutamisel. Tulemuslikkust hindab teenistuja vahetu juht.
(3) Lisatasu võib teenistujale maksta täiendavate ühekordsete teenistusülesannete täitmise eest, mille täitmise kohustus ei tulene ametijuhendist või õigusaktidest. Lisatasu määratakse proportsionaalselt teenistusülesannete hulgale.
(4) Preemiat võib teenistujale ühekordselt maksta kauaaegse laitmatu teenistuse või erakordsete teenistusalaste saavutuste eest.
(5) Tulemuspalga, lisatasu täiendavate teenistusülesannete eest ja preemia maksmiseks teeb teenistuja vahetu juht kirjaliku põhjendatud ettepaneku linnapeale, kes otsustab muutuvpalga maksmise andes sellekohase käskkirja.
(6) Ametiasutuse heade tulemuste korral makstakse preemiat võrdsetel alustel kõikidele teenistujatele, kes on ametiasutuses teenistuses olnud vähemalt 6 kuud. Preemia maksmise otsustab linnapea andes sellekohase käskkirja.
(7) Katseajal teenistujale preemiat ei maksta.
§ 4. Puuduva teenistuja ülesannete täitmise eest lisatasu määramine
(1) Puuduva teenistuja ülesannete täitmise eest makstakse lisatasu. Asendaja määramise vajadust hindab puuduva teenistuja vahetu juht. Asendaja määramiseks teeb vahetu juht kirjalik põhjendatud ettepanek linnapeale. Ettepanek peab sisaldama asendamise perioodi ja määratava lisatasu suurust. Kui asendajaid on rohkem kui üks, tuleb ära näidata asendajale pandud teenistusülesanded.
(2) Puuduva teenistuja asendaja määrab ja lisatasu suuruse otsustab linnapea, andes sellekohase käskkirja.
§ 5. Palga maksmise aeg ja viis
(1) Palka makstakse üks kord kuus, palgaarvestuskuu viimasel tööpäeval, teenistuja poolt määratud palgakontole.
(2) Puhkusetasu makstakse eelviimasel tööpäeval enne puhkuse algust.
(3) Teenistuja nõudmisel väljastatakse elektrooniliselt teatis arvestatud tasude ja neist tehtud kinnipidamiste kohta.
[RT IV, 13.11.2014, 2 - jõust. 01.01.2015]
(2) Määrus jõustub 01. aprillil 2013. a.